KINNITATUD
Kaitseväe Akadeemia ülema
21.03.2024 käskkirjaga nr 511

Õppekava nimetus 	Inglise keele algtaseme (A1) intensiivkursus	
Õppekava nimetus inglise keeles 	English Language Beginner Course at A1 Level	
Õppekava kood	24005	
Õppe tüüp	Täiendusõpe 	
Õppekavarühm	Keeleõpe	
Õppekava maht 	430 akadeemilist tundi 	
Õppe nominaalkestus 	12 nädalat 	
Õppekoormus 	Täiskoormus	
Õppeasutus 	Kaitseväe Akadeemia (KVA)	
Õppekeel 	Inglise keel 	
Õpiväljundite 
saavutamiseks vajalikud 
teised keeled 	Puuduvad	
Õppekava kinnitamine õppeasutuses	KVA ülema 21.03.2024 käskkirjaga nr 511	
Kandideerimistingimused	ALCPT tulemus kuni 35 punkti.	
Õpingute alustamise tingimused 	KVA ülema käskkirjaga kursusele arvamine.	
Õppekava eesmärk 	Kujundada võõrkeelepädevus algtasemel A1 (läbimurre) võõrkeele kasutajana. Kursusel omandatakse teadmisi grammatikast, elementaarsed kuulamis-, lugemis-, kirjutamis- ning kõnelemisoskused, arendatakse põhisõnavara ja hääldust. Tutvustatakse suhtlemisel olulisi sihtkeele kultuurinorme ja üldsõjanduskeele oskussõnavara. Toetatakse elukestva keeleõppe protsessi, milles olulisel kohal on järjepidevus.	
Õppekava õpiväljundid 	Õppeaine õpiväljundid ja hindamiskriteeriumid lähtuvad Euroopa keeleõppe raamdokumendis kirjeldatud keeleoskustasemetest.
Õppekava läbimise järel kursuslane:
1)	tutvustab iseennast, oma tegevusala ja elukohta, kasutades lihtsaid päheõpitud fraase, lauseid ja kõige lihtsamaid igapäevaseid viisakusväljendeid;
2)	kirjutab sidumata fraaside ja lausetega lühikesi, lihtsaid teateid, kasutades ka sõjandussõnavara;
3)	jälgib väga aeglast ja hoolika hääldusega kõnet kursusel läbitud tuttavatel teemadel, vajades sisu tabamiseks rohkelt pause;
4)	mõistab väga lühikesi lihtsaid tekste kursusel läbitud tuttavatel teemadel, leides tuttavaid sõnu ja tuntumaid fraase ning lugedes teksti mõistmiseks vajadusel mitu korda.	
Lõpphindamise viis	Mitteeristav (ME)	
Õppekeskkond	Klass, EKV e-õppe portaal ILIAS	
Õppemeetodid ja maht	Seminar - 300 tundi (vajadusel kaugõpe EKV e-õppe portaalis ILIAS)
Iseseisev töö (IT) - 128 tundi
Tagasiside (TS) - 2 tundi	
Õppekava ülesehituse lühikirjeldus	Kursus viiakse läbi ühes moodulis. Õppetöö viiakse läbi tunniplaani alusel.	
Koolitajate kvalifikatsioon ning õpi- või töökogemus	Koolitajad vastavad KVA akadeemiliste töötajate teenistuse korras sätestatud nõuetele.	
Õppetöö läbiviijad	Vastutav läbiviija Külli Saarniit (MA);
läbiviijad Annika Timpka (MA), Katri Sirkel (MA), Aigi Piirimees (MA)	
Kohustuslikud õppematerjalid	Tunnis jagatavad käsilehed ja õppematerjalid. 
Õppemoodulid EKV e-õppe keskkonnas ILIAS.	
Soovitatavad õppematerjalid	Doff, A., 2014, English Unlimited Starter, Cambridge
Murphy, R., 1994, English Grammar in Use, Cambridge
Mellor-Clark, S., Baker de Altamirano, Y., 2004, Campaign 1, Macmillan
Lingid interaktiivsetele keeleõppelehekülgele.	
Iseseisvate tööde loetelu ja lühikirjeldus	Kirjalikud tööd: isikututvustus, sõnumi kirjutamine, e-kiri sõbrale, postkaart, minu elulugu.
 
Ettekannete ettevalmistus järgnevatel teemadel: perekonna kirjeldus, vaba aeg ja sport, teenistusvorm ja -varustus, minu päev, eile või möödunud nädalavahetus, relv/masin, kodulugemine.

Testid: erinevate osaoskuste enesekontrollitestid.

Erinevad sõnavara- ja grammatikaharjutused. Grupitöödeks ettevalmistus.

Õppemoodulite läbimine EKV e-õppe portaalis ILIAS.	
Lõpphindamisele pääsemise tingimused	Puuduvad	
Hindamismeetodid 	Meetodipõhine hindamine: ettekanne, kirjeldus, e-kiri, sõnum.	
Lõpphindamise tulemuse kujunemine	Õppeaines kasutatakse koondhindamist. Õppeaine loetakse arvestatuks, kui kõik iseseisvad ja arvestuslikud tööd on sooritatud vähemalt hindamiskriteeriumides sätestatud miinimumtasemel.

Arvestuslikud kirjalikud tööd:
•	e-kiri sõbrale (70–100 sõna);
•	sõnum postkaardil (50–70 sõna);
•	eluloo kirjeldus (70–100 sõna).

Arvestuslikud ettekanded (a 2–3 minutit):
•	perekonna kirjeldus;
•	vaba aeg ja sport;
•	eile või möödunud nädalavahetus;
•	relv/masin.	
Tagasiside andmine 	Kõigile arvestuslikele ja iseseisvatele töödele antakse tagasisidet kas suuliselt või kirjalikult või tagatakse enesekontrollimeede.	
Võlgnevuste likvideerimine	Võlgnevused tuleb likvideerida kokkuleppel õppejõududega kursuse lõpuks. 	
Õppekava täitmine	Õppetöös osalemine on kursuslasele kohustuslik.	
Õppe lõpetamise tingimused 	Kõik arvestuslikud tööd on sooritatud vähemalt hindamiskriteeriumides sätestatud miinimumtasemel.	
Lõpetamisel väljastatavad dokumendid 	Kursuslasele väljastatakse KVA täiendusõppe lõpudokumentide väljaandmise korra alusel tunnistus või tõend. 	
Lõpetamisel omandatav sõjaväeline kvalifikatsioon	Puudub	
Lõpetamisel antav auaste 	Puudub	
Lõpetamisel antavad õigused 	Puuduvad	
Lisainformatsioon 	KVA õppeosakonna võõrkeelte õppetool	

Tunnijaotusplaan	
Teema jrk	Teema	Koht	Läbiviijad	Maht tundides	Õppe-meetod	
1.	Teema - Sissejuhatus kursusesse. Isikututvustus. Elukoht. Numbrid. Tervitamine.

Militaarteema - Üksused. Auastmed. 

Ülesanne - Isikututvustus (MA).

Oskused - Tervitamine. Isikliku info jagamine ja küsimine. Ankeedi täitmine.

Grammatika - Tegusõna „olema“ olevikus. Isikulised asesõnad.	Klass	K. Saarniit
K. Sirkel
A. Timpka
A. Piirimees	25	Seminar	
	Grammatikaülesanded, sõnavara-harjutused, töölehtede täitmine. Dialoogide ettevalmistamine. Tutvustuse kirjutamine. Enesekontrollitest.			11	IT	
2.	Teema - Minu pere ja sugulased. Meie töökoht. Nimede häälimine. 

Militaarteema - Organisatsiooni struktuur.

Ülesanne - Ettekanne: perekonna kirjeldus (A).

Oskused - Pere kirjeldamine.

Grammatika - Tegusõna „omama“ olevikus. Omastavad asesõnad.	Klass	K. Saarniit
K. Sirkel
A. Timpka
A. Piirimees	25	Seminar	
	Grammatikaülesanded, sõnavara-harjutused, töölehtede täitmine. Dialoogide ettevalmistamine. Ettekande ettevalmistamine. Enesekontrollitest.			11	IT	
3.	Teema - Koha kirjeldamine. Kohtumise kokkuleppimine. Nädalapäevad, kellaajad.

Militaarteema - Päevakava. Kellaajad.
Ülesanne - Sõnumi kirjutamine (MA).

Oskused - Koha kirjeldamine, kohtumise kokkuleppimine.

Grammatika - Ajaga seotud eessõnad. Kohaga seotud eessõnad. There is/ are…	Klass	K. Saarniit
K. Sirkel
A. Timpka
A. Piirimees	25	Seminar	
	Grammatikaülesanded, sõnavara-harjutused, töölehtede täitmine. Dialoogide ettevalmistamine. 
Sõnumi kirjutamine. Koha kirjeldamine. Enesekontrollitest.			11	IT	
4.	Teema - Vaba aeg. Meeldib/ ei meeldi. Toit.

Militaarteema - Sport kaitseväes.

Ülesanne – Ettekanne: vaba aeg ja sport (A).

Oskused - Vaba aja kirjeldamine, toidu tellimine, käskluste ja juhiste andmine.

Grammatika – Lihtolevik. 	Klass	K. Saarniit
K. Sirkel
A. Timpka
A. Piirimees	25	Seminar	
	Grammatikaülesanded, sõnavara-harjutused, töölehtede täitmine. Dialoogide ettevalmistamine. Ettekandeks ettevalmistamine. Enesekontrollitest.			11	IT	
5.	Teema - Ostlemine. Raha ja hinnad. Vorm ja varustus.

Militaarteema - Vorm, varustus. Briifing.

Ülesanne – Ettekanne: vorm ja varustus (MA). Briifing.

Oskused - Hinna küsimine, objektidele osutamine.

Grammatika - Nimisõna mitmus, näitavad asesõnad.	Klass	K. Saarniit
K. Sirkel
A. Timpka
A. Piirimees	25	Seminar	
	Grammatikaülesanded, sõnavara-harjutused, töölehtede täitmine, ostudialoogide ettevalmistamine. Ettekande ja briifingu ettevalmistamine. Enesekontrollitest.			11	IT	
6.	Teema - Igapäevarutiin. Lihtsad põhjendused, selgitused. Transport.

Militaarteema - Päevakava ja väljaõpe.

Ülesanne - E-kiri sõbrale (A). Ettekanne: minu päev (MA).

Oskused - Päevakava kirjeldamine, lihtsate põhjenduste ja selgituste andmine.

Grammatika - Lihtolevik, sagedusmäärsõnad.	Klass	K. Saarniit
K. Sirkel
A. Timpka
A. Piirimees	25	Seminar	
	Grammatikaülesanded, sõnavara-harjutused, töölehtede täitmine. Dialoogide ettevalmistamine. Ettekande ettevalmistamine. E-kirja kirjutamine. Enesekontrollitest.			11	IT	
7.	Teema - Minevikusündmused (eile, möödunud nädalavahetus). 

Militaarteema - Kasarmu ülevaatus.

Ülesanne: Ettekanne: eile või möödunud nädalavahetus (A).

Oskused - Palvete esitamine.
Minevikusündmuste kirjeldamine.

Grammatika - Lihtminevik, tegusõna „olema“ minevikus.	Klass	K. Saarniit
K. Sirkel
A. Timpka
A. Piirimees	25	Seminar	
	Grammatikaülesanded, sõnavara-harjutused, töölehtede täitmine. Dialoogide ettevalmistamine. Ettekande ettevalmistamine. Enesekontrollitest.			11	IT	
8.	Teema - Ümbruse kirjeldus. Ilm. Reisijutud.

Militaarteema – Maastik.

Ülesanne - Sõnumi kirjutamine postkaardile (A).

Oskused - Ümbruse kirjeldamine, ilma kirjeldamine.

Grammatika – Lihtminevik.	Klass	K. Saarniit
K. Sirkel
A. Timpka
A. Piirimees	25	Seminar	
	Grammatikaülesanded, sõnavara-harjutused, töölehtede täitmine. Dialoogide ettevalmistamine. Postkaardi kirjutamine. Enesekontrollitest.			11	IT	
9.	Teema - Sõnumid, teated. Hetketegevused ja plaanid homseks.

Militaarteema - SALUTE, vaatluspost.

Ülesanne - Grupitöö (MA).

Oskused - Hetketegevuse ja plaanide kirjeldamine.

Grammatika - Kestev olevik.	Klass	K. Saarniit
K. Sirkel
A. Timpka
A. Piirimees	25	Seminar	
	Grammatikaülesanded, sõnavara-harjutused, töölehtede täitmine. Dialoogide ettevalmistamine. Grupitööks valmistumine. Enesekontrollitest.			10	IT	
10.	Teema – Elulugu. Kuulsad inimesed.

Militaarteema - Sõjaväelised juhid.

Ülesanne - Minu elulugu (A).

Oskused - Eluloo kirjeldamine

Grammatika - Lihtolevik ja -minevik. Eessõnad.	Klass	K. Saarniit
K. Sirkel
A. Timpka
A. Piirimees	25	Seminar	
	Grammatikaülesanded, sõnavara-harjutused, töölehtede täitmine. Dialoogide ettevalmistamine. Eluloo kirjutamine. Enesekontrollitest.			10	IT	
11.	Teema – Tehnoloogia.

Militaarteema – Militaartehnoloogia.

Ülesanne - Ettekanne relvast/masinast (A).

Oskused - Relva/masina kirjeldamine.

Grammatika - Modaalverbid can/could, võrdlusastmed.	Klass	K. Saarniit
K. Sirkel
A. Timpka
A. Piirimees	25	Seminar	
	Grammatikaülesanded, sõnavara-harjutused, töölehtede täitmine, ettekande ettevalmistamine. Dialoogide ettevalmistamine.			10	IT	
12.	Teema - Traditsioonid ja tähtpäevad.

Militaarteema - Militaarkultuur.

Ülesanne - Ettekanne kodulugemisest (MA).

Oskused – Traditsioonide / tähtpäevade kirjeldamine.

Grammatika – Kordamine.	Klass	K. Saarniit
K. Sirkel
A. Timpka
A. Piirimees	25	Seminar	
	Grammatikaülesanded, sõnavara-harjutused, töölehtede täitmine. Dialoogide ettevalmistamine. Ettekande ettevalmistamine.			10	IT	
13.	Tagasiside.	Klass	K. Saarniit
K. Sirkel
A. Timpka
A. Piirimees	2	TS	

Õppeaine hindamine 
Meetodipõhine mitteeristav hindamine.	
Hindamismeetod	Hindamiskriteeriumid lävendi tasemel	
Ettekanne 
(õpiväljundid 1 ja 3)	Teeb etteantud teksti põhjal väga lühikese ettekande. Kasutab väga lihtsaid grammatilisi konstruktsioone, võib teha vigu. Kasutab väga lihtsat sõnavara, sealhulgas ka mõningaid sõjandusega seotud sõnu. Kasutab neutraalset keelt. Arvestab varasemat tagasisidet.	
E-kiri (õpiväljund 2)	Kirjutab lihtsaid lühikesi isiklikke kirju, kasutades õpitud sõnavara ja struktuure. Kasutab väga lihtsaid grammatilisi konstruktsioone, võib teha vigu. Kasutab väga lihtsat sõnavara, sealhulgas ka mõningaid sõjandusega seotud sõnu. Kasutab neutraalset keelt. Arvestab varasemat tagasisidet.	
Kirjeldus (õpiväljund 1 ja 2)	Kirjeldab ja tutvustab iseendaga seonduvat, kasutades väga lihtsat ja päheõpitud sõnavara/fraase. Kasutab väga lihtsaid grammatilisi konstruktsioone, võib teha vigu. Kasutab väga lihtsat sõnavara, sealhulgas ka mõningaid sõjandusega seotud sõnu. Kasutab neutraalset keelt. Arvestab varasemat tagasisidet.	
Sõnum
(õpiväljund 1, 2, 3, 4)	Edastab väga lihtsaid sõnumeid. Võtab vastu väga lihtsaid sõnumeid, kui need on selge hääldusega ning aeglaselt esitatud. Kasutab väga lihtsaid grammatilisi konstruktsioone, võib teha vigu. Kasutab väga lihtsat sõnavara, sealhulgas ka mõningaid sõjandusega seotud sõnu. Kasutab neutraalset keelt. Arvestab varasemat tagasisidet.